Diari Oficial de la Generalitat Valenciana


Sumari del DOGV 5741, del 14-04-2008 (2008/4213)

RESOLUCIÓ de 8 d'abril de 2008, del director general del Servici Valencià d'Ocupació i Formació, per la qual es publica la línia pressupostària i es determina el crèdit màxim que ha de finançar les subvencions destinades a la realització d'accions d'orientació professional per a l'ocupació i assistència a l'autoocupació (accions OPEA), així com les retribucions màximes per al personal que cal contractar per a l'execució de les accions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5741

Data del DOGV
:   14-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4213


Data del document
:   08-04-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda a l'ocupació
    * ajuda pública
    * suport econòmic
    * orientació professional
    * societat sense fins de lucre
    * creació d'ocupació
    * professió independent

RESOLUCIÓ de 8 d'abril de 2008, del director general del Servici Valencià d'Ocupació i Formació, per la qual es publica la línia pressupostària i es determina el crèdit màxim que ha de finançar les subvencions destinades a la realització d'accions d'orientació professional per a l'ocupació i assistència a l'autoocupació (accions OPEA), així com les retribucions màximes per al personal que cal contractar per a l'execució de les accions. [2008/4213]  
El 20 de desembre de 2007 va ser publicada en el Diari Oficial de la Comunitat Valenciana l'Ordre de 17 de desembre de 2007, de la conselleria d'Economia, Hisenda i Ocupació, per la qual es regulen i convoquen per a l'exercici 2008 subvencions destinades a finançar accions d'orientació professional per a l'ocupació i l'assistència a l'autoocupació (accions OPEA).   
Després de la publicació de la Llei 15/2007, de 27 de desembre de 2007 (DOCV de 31 de desembre de 2007) de Pressupostos de la Generalitat per a l'exercici 2008, i d'acord amb allò establit en l'araticle 47 del Text Refós de la Llei d'Hisenda Pública de la Generalitat Valenciana, es publica la línia pressupostària i l'import dels crèdits màxims destinats a finançar les subvencions previstes en l'Ordre de 17 de desembre de 2007.   
Per tot això i d'acord amb allò establit en la disposició addicional segona de l'Ordre de 17 de desembre de 2007, de la conselleria d'Economia, Hisenda i Ocupació, resolc:  
Primer  
Per a l'exercici 2008, i d'acord amb allò establit en la Llei 15/2007, de 27 de desembre de 2007, de Pressupostos de la Generalitat per a l'exercici 2008, les ajudes previstes per l'Ordre de 17 de desembre de 2007, de la conselleria d'Economia, Hisenda i Ocupació, per la qual es regulen i es convoquen per a l'exercici 2008 subvencions destinades a finançar accions d'orientació professional per a l'ocupació i assistència a l'autoocupació (accions OPEA), es finançaran a càrrec del capítol IV de l'estat de despeses del pressupost del SERVEF per a 2008, subprograma pressupostari 322.54, Inserció Laboral, la línia T2947000 «Orientació professional per a l'ocupació», amb un import màxim de 7.572.871 euros.  
Segon  
Les quanties màximes amb què la Generalitat subvencionarà les retribucions salarials totals, amb excepció de les indemnitzacions per finalització de contracte, i la cotització empresarial a la Seguretat Social per tots els conceptes del personal necessari per a l'execució de les accions per a l'any 2008, seran les següents:   
a) Per als tècnics, les establides en la respectiva normativa d'aplicació per a cada categoria, nivell o grup professional, fins a 31.377,93 euros per any.  
b) Per al personal de suport, les retribucions establides en la respectiva normativa d'aplicació per a cada categoria, nivell o grup professional, fins a 21.964,56 euros per any.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 novembre, de Règim Jurídic de les Administracions Públiques i el Procediment Administratiu Comú. Tot això, sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 44 i 46.4 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.   
València, 8 d'abril de 2008.- El director general del Servici Valencià d'Ocupació i Formació: Luis Lobón Martín.